Vrou in hof ná sy glo baba uit baarmoeder sny | Maroela Media
Brig. Gérard Labuschagne, hoof van die polisie se sielkundige ondersoekeenheid, het Dinsdag getuig oor 'n verslag wat hy opgestel het oor Loretta Cook se beweerde misdade.
Cook word aangekla van die moord op Velencia Behrens in Januarie 2012. Cook het glo Behrens se ongebore baba uit haar baarmoeder gesny in 'n poging om die baba te steel. Cook het lank voorgegee dat sy swanger is. Sy word ook van poging tot moord op die baba aangekla. Die baba het oorleef.
"Sy [Cook] het tydens April of Mei 2011 vir haar kêrel gesê sy is swanger. Dit beteken sy moes in Desember 2011 of Januarie 2012 geboorte geskenk het," het Labuschagne getuig. Hy meen Cook het moontlik voorgegee dat sy swanger was om haar verhouding met haar kêrel te verbeter.
Labuschagne sê Cook het in die twee maande voor sy in Desember 2011 op kraamverlof gegaan het, talle inskrywings op Facebook gemaak oor haar "swangerskap".
Hoe siek wil sy wees………
Hierdie dame is sonder gewete en moet vir altyd verwyder word uit die samelewing' sy is nie siek nie net 'n krimineel. Plaas haar in 'n gevangenis en gooi die sleutel weg.